stanford-oval/wikipedia huggingface dataset:
אפקט הגזע האחר

אפקט הגזע האחר או בקצרה אפקט הגזע (באנגלית: cross-race effect, own-race effect, other-race effect, או own race bias) הוא תופעה מתחום תפיסת פרצופים וזיהוי פנים (תת תחום הנחקר באתולוגיה אנושית ובפסיכולוגיה חברתית), לפיה אדם תופס, מבצע עיבוד קוגניטיבי ומזהה בקלות רבה יותר פרצופים של אנשים השייכים אתנית במראה שלהם לגזע בו גדל.
בשל התופעה, אדם לבן יזהה בקלות הבדלים בין פרצופים של אנשים לבנים, אך אנשים ממוצא סיני, למשל, ייראו לו זהים, והוא יתקשה לזהות הבדלים בין הפרצופים. בהתאם, אדם סיני יתקשה בזיהוי פרצופי אנשים לבנים.
ממחקרים שנעשו נמצא כי הזיהוי המשופר בגזע שבו נולד האדם, אינו מולד, אלא הוא תוצאה של למידה הנובעת מסביבתו הטבעית של האדם, בה גדל. בהתאם לכך, ילדים שאומצו וגדלו בסביבה של אנשים שאינם שייכים למוצא האתני שלהם, זיהו פרצופים ממוצא זה שאינו שלהם בצורה טובה יתר, והתקשו בזיהוי אנשים ממוצאם המקורי. בנוסף, נראה כי ניתן לשפר יכולת זיהוי פנים של קבוצה אתנית אחרת, באמצעות למידה – ככל שהאדם בא במגע עם אנשים מקבוצה אחרת, עולה הסיכוי לזהות הבדלים בפניהם בקלות רבה יותר.
לאפקט הגזע האחר, כמו לכלל חקר זיהוי הפרצופים, יש השלכות משמעותיות במספר תחומים. בין השאר נדרשת מודעות לתופעה זו בתחום זיהוי חשודים בעבירה פלילית במסגרת מסדר זיהוי, נוהל המתקיים במסגרת חקירה משטרתית, במהלכו עד שראה חשוד בנסיבות מפלילות, מנסה לזהות אותו בתוך קבוצה של אנשים שאמורים להיות דומים לו במראה. למשל, כשהאדם לבן צופה בחשוד לבן, הוא עשוי לקלוט בעיקר פרטים משניים בדמותו (כי הפרטים הבולטים כמו צבע עורו דומים כבר לקבוצה אליה שניהם שייכים), דבר שעשוי לסייע לאחר מכן במסדר הזיהוי שלו; לעומת זאת, כשהוא נחשף לחשוד אפרו-אמריקאי, הוא עשוי לקלוט בעיקר פרטים ראשוניים ובולטים בדמותו, וכך עשוי להתבלבל במהלך מסדר זיהוי שכולל מספר אנשים אפרו-אמריקאים. דרך אפשרית אחת להפחית את ההשפעה ולא ליצור הטיה לרעת החשוד במסדרי זיהוי, היא לדאוג לכך שהחוקר המשטרתי יהיה שייך לקבוצה האתנית של החשוד ולא לזו של העד המזהה, כדי שיוכל ליצור מסדר בו הניצבים דומים לחשוד במאפיינים רבים, ולא ייווצר מסדר בו החשוד בולט למדי בין הניצבים.
בישראל

במחקר בתחום זה שנערך בישראל, נדרשו ערבים ויהודים ממוצא מזרחי ואשכנזי לזהות במסדר זיהוי פנים שראו דקות ספורות לפני כן. בהתאם לאפקט הגזע, עלה במחקר אחוז טעויות גבוה בקרב כל אחת מהקבוצות כשנדרשו לזהות אנשים מקבוצה אתנית שונה; אחוז הטעויות הגבוה ביותר היה כשיהודים התבקשו לזהות פנים של ערבי.
ראו גם

אפליה
אתניות
קבוצת פנים וקבוצת חוץ
הומוגניות של קבוצת חוץ
פרוסופגנוזיה
תורת הגזע
גזענות
סטריאוטיפ
עמק המוזרות
הערות שוליים

1 2 3  דורון מנשה ורביע עאסי, טעות בזיהוי חזותי של חשודים: הזמנה למחקר ורפורמה, משפטים, ל"ה, תשס"ה, עמ' 260-261
↑  Arye Rattner, Gabriel Weimann & Gideon Fishman, “Cross Ethnic Identification and .Misidentification, The Israeli Case,” 74 Sociology and Social Research 73 (1990)
אמבלה אנזולה

אמבלה אנזולה (בצרפתית: M'Bala Nzola; נולד ב-18 באוגוסט 1996) הוא כדורגלן אנגולי המשחק בעמדת החלוץ בלאנס מהליג 1.
קריירת מועדונים

אנזולה נולד בכפר בוקו-זאו שנמצא במובלעת קבינדה ובילדותו היגר עם משפחתו לצרפת. הוא התחיל לשחק כדורגל בגיל 14 בקבוצת הנערים של טרואה וכעבור 4 שנים עבר לקבוצת הנוער של אקדמיקה דה קוימברה. ב-28 בינואר 2015 אנזולה ערך את הופעת הבכורה שלו בקבוצה הבוגרת במסגרת גביע הליגה הפורטוגלי בהפסד 4-1 נגד פורטו. בסיום העונה חתם בסרטננסה מהליגות הנמוכות בפורטוגל וב-7 באוגוסט 2016 חתם בוירטוס פרנקווילה.
ב-7 באוגוסט 2017 חתם לארבע שנים בקארפי.
ב-16 באוגוסט 2018 הושאל לטרפאני מהסרייה ג' עד לסיום העונה. לאחר שטרפאני הצליחה לעלות בסיום העונה לסרייה ב', החליטו ראשי המועדון לרכוש את כרטיס השחקן שלו.
ב-13 בינואר 2020 הושאל לספציה עד לסיום העונה עם אופציה לרכישה. ב-7 באוקטובר של אותה שנה חתם על חוזה לשלוש שנים במועדון לאחר שעונה לאחר מכן המועדון עלה לסרייה א'.
ב-9 באוגוסט 2023 חתם בפיורנטינה. ב-9 באוגוסט 2024 הושאל ללאנס הצרפתית.
קריירה בינלאומית

מאחר שאנזולה נולד באנגולה וגדל בצרפת, הוא היה זכאי לשחק עבור שני הנבחרות.
במרץ 2021 זומן לראשונה לסגל נבחרת אנגולה. ב-25 במרץ ערך את הופעת הבכורה שלו בנבחרת במשחק נגד גמביה במסגרת מוקדמות גביע אפריקה לאומות 2021. ב-12 בנובמבר הבקיע את שער הבכורה שלו בנבחרת בתיקו 2-2 נגד מצרים.
אסלאם שיעי באפגניסטן

המסגד "Masjid Jame" בקאבול בבנייה (2008) - המסגד השיעי הגדול באפגניסטן.
האסלאם השיעי באפגניסטן היא קבוצת מיעוט הכוללת כ-20% מאוכלוסיית אפגניסטן. רובם המוחלט משתייך לתריסריים ומקצתם איסמאעיליים.
התריסריים

החלק הארי של השיעים האפגנים משתייך לתריסריים, ובעיקר מבני ההזארה. הקבוצה השנייה בגודלה של תריסריים היא הפארסיוואן דברי הפרסית של מערב הפרבונציות הראת ופראה.
קבוצות נוספות, קטנות משמעותית כוללות את קבוצות הביאט והקיזילבאש.
איסמאעיליים

חלק קטן יותר של השיעה האפגנית מורכב מקבוצות של השיעה הניזארית האיסמאעילית; קבוצות אלו כוללות רבים מדוברי הפאמיר בצפון-מזרח אפגניסטן, בעיקר במחוז באדקשאן שעל גבול טג'יקיסטן.
מחוז בגלאן מהווה גם הוא בית לקהילה איסמאעילית, הסאיידים של קאיאן. מנהיגם הוא סאייד מנסור נאדרי ובנו סאייד ג'פאר נאדרי. במהלך מלחמת אפגניסטן כ-10,000 לוחמי מיליציה איסמאעילית הגנו על המבצר האיסמאעילי בקאיאן. הם צידדו בסובייטים לאור מחלוקות שהיו להם עם קבוצות לוחמות אחרות באפגניסטן. בשונה מקבוצות איסמאעיליות אחרות באזור ובעולם כולו, האיסמאעילים של בגלאן אינם מקבלים על עצמם את המנהיג האיסמאעילי העולמי אגהה ח'אן.
אנפה מסורטטת

| אנפה מסורטטת |
| --- | --- |
 אנפה מסורטטת אמריקאית
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: שקנאים
תת־סדרה:: תרופודה
משפחה:: אנפתיים
סוג:: אנפה מסורטטת
שם מדעי
 Botaurus ‏סטפנס, 1819

אנפה מסורטטת (שם מדעי: Botaurus) היא סוג של עוף מים ממשפחת האנפתיים, שבסדרת השקנאים החיים בקרבת גדות מים מתוקים, באמריקה הצפונית, אמריקה הדרומית, באוסטרליה, באירואסיה ובצפון אפריקה.
אנפות אלה בינוניות בגודלן, בעלות נוצות מסורטטות להסוואה, ובעלות צוואר ארוך אותו הן יכולות ליישר כלפי מעלה, ולזקור את מקורן, ולהסוות עצמן כסוף או כקנים, ביניהם הן מסתתרות. כמו רוב האנפות הן שייכות לקבוצת טורפי מארב, הנוקטים בשיטת מתקפת פתע על הטרף, בעזרת מקורם הגדול. אנפה משורטטת ניזונה מדגים, דו-חיים וחרקים מימיים.
מינים

בסוג נמצאים המינים הבאים:
אנפה מסורטטת אמריקאית (Botaurus lentiginosus)
אנפה מסורטטת דרום אמריקאית (Botaurus pinnatus)
אנפה מסורטטת אוסטרלית (Botaurus poiciloptilus)
אנפה מסורטטת גדולה (Botaurus stellaris)
Botaurus hibbardi - נכחד
אנדרה מורואה

| --- | --- |

 לידה:  26 ביולי 1885 אלבף, צרפת 
 פטירה:  9 באוקטובר 1967 (בגיל 82) ניי-סיר-סן, צרפת 
 שם לידה:  Émile Salomon Wilhelm Herzog 
 מדינה:  צרפת 
 מקום קבורה:  בית הקברות העתיק בניי-סיר-סן 
 מקום לימודים:  תיכון פייר-קורניי 
 שפות היצירה:  צרפתית, אנגלית 
 יצירות בולטות:  The Art of Living, Alain, בפסקה זו 3 רשומות נוספות שטרם תורגמו 
 תקופת הפעילות:  מ-1918 
 הושפע מ:  אמיל שארטייה, לורנס סטרן, ג'ונתן סוויפט, אלדוס האקסלי 
 בן או בת זוג:  Simone de Caillavet 
 צאצאים:  Gérald Maurois, Michelle Maurois 
 פרסים והוקרה:  Ambassadors' Prize (1965)  צלב גדול של לגיון הכבוד (1965)  מפקד מסדר האמנויות והספרות (1957)  Paul Flat Prize (1923)  קונקור ז'נרל 
 
אנדרה מוֹרוּאָה (לעיתים מורוא; בצרפתית: Andre Maurois) הוא שם העט של אמיל סלומון וילהלם הרצוג Emile Salomon Wilhelm Herzog;‏ 26 ביולי 1885 – 9 באוקטובר 1967), סופר יהודי-צרפתי.
חייו

נולד בעיר אלבף (Elbeuf) שבחבל נורמנדי בצרפת למשפחת יצרני טקסטיל שנמלטה מחבל אלזס לאחר שנכבש על ידי הגרמנים במלחמת צרפת–פרוסיה (1870). היה תלמיד מצטיין בבית הספר התיכון של אלבף, ואחר כך בזה של העיר רואן. קיבל תואר ראשון בספרות והמשיך את לימודיו בפילוסופיה באוניברסיטה של העיר קאן שבנורמנדי. מגיל 18 עד 26 עבד במפעל לטקסטיל של אביו. הוא שירת בצבא במלחמת העולם הראשונה, ובהשפעת התנסותו כתב בשנת 1919 את הספר "שתיקתו של הקולונל ברמבל". הוא היה עיתונאי, ואף כתב ספרי ביוגרפיה ורומנים היסטוריים. ב-1923 פרסם את "אריאל" - ביוגרפיה של המשורר הבריטי פרסי ביש שלי. ב-1924 נפטרה אשתו, ובשנה שלאחריה נפטר אביו, ומורואה עזב את העסק המשפחתי ונישא לאחייניתו של הסופר מרסל פרוסט. ב-1926 שימש כמרצה באנגליה בטריניטי קולג' של אוניברסיטת קיימברידג'. ב-1929 הוזמן להרצות בארצות הברית באוניברסיטת פרינסטון שבמדינת ניו ג'רזי. בשנת 1938 התקבל כחבר האקדמיה הצרפתית במקום רנה דומיק.
במלחמת העולם השנייה נמלט לארצות הברית, ושם עבד כמרצה באוניברסיטת הרווארד. מספרים שבהרצאתו הראשונה שם אמר: "אני אמור לדבר עמכם אנגלית, שכידוע אינה שפת אמי וגם לא שפת אמכם". ב-1942 פרסם את "פרדריק שופן". ב-1943 שירת בצבא בעלות הברית בצפון אפריקה, ועם סיום המלחמה ב-1945 חזר לצרפת. המשיך לכתוב ולפרסם ביוגרפיות: "מרסל פרוסט" (1949), "ז'ורז' סאנד" (1953), "ויקטור הוגו" (1954). אנדרה מורואה נפטר בפריז ב-1967.
יצירותיו שתורגמו לעברית > רומנים

שתיקתו של הקולונל בראמבל (Les silences du colonel Bramble, 1918), תר' ל. עמירם, בתוך: "כתבי אנדריי מורוא", ת"א: כרמי את נאור, 1954, 1957, 1958.
ברנארד קניי (Bernard Quesnay, 1922), תר' ל. עמירם, בתוך: "כתבי אנדריי מורוא", ת"א: כרמי את נאור, 1954, 1957, 1958.
אקלימים (Climats, 1923), תר' יעקב רפאלי, ת"א: שטיבל, 1931. ת"א : נ. טברסקי, 1946, 1949, 1953.
חוג המשפחה (Le cercle de famille, 1932), תר' מנשה לוין, ת"א: שטיבל, 1933.
אשה ללא אהבה (Terre promise, 1945), תר' שושנה חן-זהבי, ירושלים: מסדה, 1949.
אמנות הנישואין המאושרים (Cours de bonheur conjugal, 1951), תר' זאב דרור, ת"א: זיו, 1962.
שושני סתיו (Les roses de Septembre, 1956) תר' א. שימל, ת"א: מסדה, 1962.
יצירותיו שתורגמו לעברית > סיפורים קצרים ונובלות

שוקל הנשמות (Peseur d'âmes, 1931), תר' ל. עמירם, בתוך: "שוקל הנשמות; הבלתי צפוי קורה תמיד", ת"א: משרד הביטחון, ספרית תרמיל, 1976.
הבלתי צפוי קורה תמיד (Toujours l'inattendu arrive, 1943), תר' ל. עמירם, ת"א: לאשה, 1962. בתוך: "שוקל הנשמות; הבלתי צפוי קורה תמיד", ת"א: משרד הביטחון, ספרית תרמיל, 1976.
ערב טוב יקירתי (Bonsoir, chérie, מתוך הקובץ Toujours l'inattendu arrive, 1943), תר' ל. עמירם, בתוך: "כתבי אנדריי מורוא", ת"א: כרמי את נאור, 1954, 1957, 1958.
יצירותיו שתורגמו לעברית > ספרי ילדים

כרם הקסמים (Le Pays des trente-six mille volontés, 1928), תר' משה בן-אליעזר, ת"א: יזרעאל, 1944, 1956.
המשמנאים והמרזנאים (Patapoufs et Filifers, 1930), תר' א. ל. יעקבוביץ, ת"א: יזרעאל, 1944, 1961, 1973.
השמנפופים והחדחוטים, תר' עידו בסוק, ת"א: מטר, 2007. הספר כולל את התרגום משנת 1944.
בנימין פרנקלין ומלחמת העצמאות של אמריקה (Franklin : la vie d'un optimiste, 1945), תר' יצחק אבנון, ת"א: ניב, 1951.
יצירותיו שתורגמו לעברית > ביוגרפיות

אריאל: חיי שלי (Ariel, ou La vie de Shelley, 1923, על פרסי ביש שלי), תר' מאנגלית פסח גינזבורג, ת"א: מסדה, 1945.
דיוקנה של שחקנית (Portrait d'une actrice, קטע מתוך Meïpe ou la Délivrance, 1926, על שרה סידונס), תר' צבי אריאל, ירושלים: עופר, 1946.
דישראלי (La vie de Disraëli, 1927, על בנג'מין דיזראלי), תר' פסח גינזבורג, ת"א: שטיבל, 1930.
ד'ישראלי : (לורד ביקונספילד) : פרשת חייו, תר' יצחק הירשברג, ת"א: בקר, 1951.
לבו של ביירון (Don Juan ou la vie de Byron, 1930, על לורד ביירון), תר' יצחק הירשברג, ת"א: בקר, 1951.
אדוארד השביעי וזמנו (Édouard VII et son temps, 1933), תר' אהרן חרמוני, ת"א: נ. טברסקי, 1947.
לליה : תולדות חייה של ז'ורז' סאנד (Lélia ou la Vie de George Sand, 1952), תר' לאה וייץ-כהן, ת"א: מסדה, 1956, 1967.
יצירותיו שתורגמו לעברית > ספרי היסטוריה

דברי ימי אנגליה (Histoire de l'Angleterre, 1937) תר' לאה וייץ-כהן, ת"א: מסדה, 1954, 1961, 1962, 1969.
איכה נפלה צרפת (Tragédie en France, 1941), ת"א, סדרת "אישים ומאורעות", מס' 2, 1941?.
דברי ימי צרפת (Histoire de la France, 1947, 1959) תר' לאה וייץ-כהן, ת"א: מסדה, 1960, 1962, 1966.
אצטדיון לואי השני

| --- | --- |

 על שם:  לואי השני, נסיך מונקו 
 כתובת:  7, avenue des Castelans, 98000 Monaco 
 מיקום:  פונטוייל שבמונקו
 קואורדינטות:  43°43′40″N 7°24′56″E﻿ / ﻿43.727778°N 7.415556°E﻿ / 43.727778; 7.415556
 אבן יסוד:  שנות ה-80
 תקופת הפעילות:  11 במאי 1985 – הווה (39 שנים)
 בעלים:  מונקו 
 משטח:  דשא
 קבוצות:  א.ס. מונקו   נבחרת מונקו בכדורגל
 מושבים:  18,500
 www.stadelouis2.mc
  מפת מיקום  מפה מפורטת   (למפת מונקו מוגדלת) מונטה קרלו ארמון מונקו צרפת הים התיכוןאצטדיון לואי השני(למפת מונקו רגילה) מונטה קרלו ארמון מונקו צרפת הים התיכוןאצטדיון לואי השני  he tabBackground:;tabBorder:#aaa;defaultTab:0;
 
אצטדיון לואי השני (בצרפתית: Stade Louis II) הוא אצטדיון שממוקם במחוז פונטוייל במונקו. האצטדיון משמש כאצטדיונה הביתי של קבוצת מונקו ובנוסף אירח את הסופר קאפ האירופאי משנת 1998 עד שנת 2012. האצטדיון משמש גם לאירוח תחרויות אתלטיקה שונות, כגון ליגת היהלום.
אצטדיון לואי השני המקורי הוקם בשנת 1939. האצטדיון החדש הוקם בשנות ה-80 המוקדמות, קרוב למקום שבו שכן האצטדיון הישן, ונפתח באופן מלא ב-1985. כיום באצטדיון יש 18,500 מקומות ישיבה, והוא מסוגל לאכלס כ-60% מאוכלוסיית מונקו. רוב מתקני האצטדיון ממוקמים מתחת לאדמה, כשהחניון התת-קרקעי של האצטדיון ניצב בדיוק מתחת לכר הדשא, דבר שגרם בעבר לביקורות רבות מצד היריבות של מונקו, האצטדיון אירח גם את הסופר קאפ האירופי שהוא משחק בין הזוכה בליגת האלופות לבין הזוכה בליגה האירופית.
האצטדיון נקרא על שמו של לואי השני, נסיך מונקו, שהיה נסיך מונקו כשהאצטדיון המקורי הוקם.
האצטדיון ממבט על
אנפה כיפתית

| אנפה כיפתית |
| --- | --- |
 אנפה כיפתית
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: שקנאים
תת־סדרה:: תרופודה
משפחה:: אנפתיים
סוג:: Pilherodius
מין:: אנפה כיפתית
שם מדעי
 Pilherodius pileatus ‏בודארט, 1783
תחום תפוצה


אנפה כיפתית (שם מדעי: Pilherodius pileatus) היא מין של עוף מים ממשפחת האנפתיים, שהיא האנפה היחידה בסוגה. היא חיה בטבע באמריקה הדרומית במדינות: פנמה, אקוודור, ונצואלה, סורינאם, גיאנה הצרפתית, קולומביה, פרו, בוליביה, פרגוואי וברזיל.
תיאור

האנפה הכיפתית היא קרובה רחוקה של אנפות הלילה אף על פי שהיא פעילה יותר בשעות היום או בשעות בין הערביים. היא בעלת מבנה צוואר קצר ועבה וגוף עגלגל ונמוך יחסית לרוב האנפות. כיום רואים בה את קרובתה של האנפה השורקת החיה באותם אזורים.
אורכה הממוצע מגיע ל-60 סנטימטרים ומשקלה ל-400 עד 450 גרם. צבע הבטן והחזה לבן-צהבהב או קרם והפלומה העליונה אפורה. כיפת הראש שחורה לגמרי עם 4–5 נוצות המזדקרות ממנה והפנים והמקור כחולים. אין הרבה הבדלים בין שני הזוויגים, אך הצעירים מעט לבנים יותר והנוצות המזדקרות שלהם קצרות יותר.
אנפה זו חיה לרוב בביצות עשב או אדמות לחות וגם ביערות גשם (לרוב ביער האמזונאס). האנפה מעדיפה סביבות בעלות צמחייה צפה בקרבת המים אך נמצאה כבר באזורי חופים, במטעי קפה ושדות אורז מוצפים.
מזונה של האנפה הוא חרקי מים, דגים, צפרדעים וזוחלים קטנים שהיא חוטפת במהירות במקורה. האנפה לרוב מדשדשת במים עד שהיא מזהה טרף ואז קופאת וחוטפת אותו במהירות. ואולם ההצלחה של האנפה לא קבועה, מאחר שמקורה די קצר והיא צריכה מספר ניסיונות כדי לתפוס דג זריז. הציד מתרחש הן ביום והן לפנות ערב.
לא ידוע הרבה על רביית האנפה. פרטים בשבייה הטילו 2 עד 4 ביצים שבקעו כעבור חודש, אך הצאצאים לא שרדו. מצב שימורה של האנפה הוא "ללא חשש", עקב תחום מחייה נרחב שלה, אך לא ידוע מספיק עליה.
הערות שוליים

↑  אנפה כיפתית באתר הרשימה האדומה של IUCN
אפקט גלישה

אפקט הגלישה (באנגלית: Spillover effect) הוא מונח מתחום מדעי החברה, המשמש בתחומי מחקר שונים, כגון כלכלה, מדע המדינה, יחסים בינלאומיים, פסיכולוגיה ועוד לתיאור התופעה של השפעת גורם אחד, בהקשר מסוים, על גורם אחר שלכאורה מנותק ממנו.
במדע המדינה וביחסים בינלאומיים

השימוש במושג "אפקט הגלישה" במדע המדינה נעשה נפוץ מאוד בקרב תאורטיקנים נאו-פונקציונליסטים של תהליך האינטגרציה האירופית (כלומר, תהליך היווצרותו והתמסדותו של האיחוד האירופי). לפיהם, אפקט הגלישה בא לידי ביטוי בתופעה לפיה צעדים מוסכמים הננקטים כחלק מתהליך האינטגרציה יוצרים דינמיקה פונקציונלית וכלכלית המספקות תנופה להמשך התהליך בעתיד.
התפתחות התאוריה אודות תהליך האינטגרציה הובילה ליצירתם של מודלים שונים של אפקט הגלישה:
גלישה פונקציונלית (functional spillover): היות שקיימת תלות הדדית בין מגזרים כלכליים שונים, קידום תהליך האינטגרציה בתחום מסוים עשוי ליצור בעיות שניתן יהיה לפתור אך ורק באמצעות קידום האינטגרציה בתחום אחר הקשור אליו (או לחלופין, יכול להיווצר תהליך חיובי, שבמסגרתו, כדי להשלים אינטגרציה בתחום א' ולמצות את הפוטנציאל והרווח הגלום בו, יש צורך להרחיב את האינטגרציה גם לתחום ב'). דוגמה לתופעה זו ניתן למצוא באיחוד המוניטארי של האיחוד האירופי. בשנת 1985, הקהילה הכלכלית האירופית יצרה את "תוכנית השוק הפנימי", במסגרתה הוסרו מחסומים שמנעו העברה חופשית של סחורות בין המדינות החברות. מדיניות זו הובילה לסחר מוגבר לאין שיעור בין המדינות החברות. בעקבות זאת, הוסרו חוקים לאומיים שהפלו סחורות מיובאות מהקהילה הכלכלית האירופית, ובמקביל, חופש התנועה הורחב מתחום הסחורות גם לאנשים, לשירותים ולהון. יתר על כן, לקראת סוף שנות ה-80, מספר מדינות סביב גרמניה יצרו "אזור מטבע אופטימלי", שיצר הלימה בין המדיניות המוניטארית של כל אחת מהן לאלה של המארק הגרמני. ואולם, מדיניות חדשה זו הייתה פגיעה מאוד בפני אינפלציה ודפלציה של המטבעות הלאומיים של המדינות החברות, מה שהביא לדרישה למטבע אחד משותף. דרישה זו סללה את הדרך ליצירת איחוד כלכלי ומוניטרי בין 1992 ל-2002, ולייסוד מטבע האירו.
גלישה פוליטית (political spillover): בניגוד לגלישה הפונקציונלית, זו הפוליטית מתרחשת כאשר אינטגרציה חברתית וכלכלית משפיעה על השאיפות הפוליטית של קבוצות מרכזיות באוכלוסיית המדינות החברות. ככל שמתקדמת האינטגרציה, מגזרים מסוימים מבינים שהאינטרסים שלהם לא יוכלו להיענות עוד כראוי ברמה הלאומית. קבוצות תעשיינים ופוליטיקאים משתפות פעולה מעבר לגבולות הלאומיים, על-מנת להשפיע על מרכזי קבלת ההחלטות החדשים. השינויים הללו יוצרים תנופה גדולה עוד יותר לעבר מרכוז מוקדי קבלת ההחלטות.
גלישה מעובדת (Cultivated spillover): סוג זה של אפקט הגלישה מדגיש את חשיבות תפקידם של מוסדות על-לאומיים כמו הנציבות האירופית בקידומו של תהליך האינטגרציה. הנציבות, משום שהיא מייצגת איזשהו "אינטרס על-לאומי כללי", ממוקמת היטב בתווך שבין נקודות המבט הלאומיות השונות. המוסדות הללו נתפשים כ"אירופיים" ו"מקצועיים", ולכן הם יכולים לסייע למדינות לפתור משברים ביניהן על ידי מציאת פתרון המקובל עליהן, מבלי שיאלצו לאמץ פתרון הפוגם בתהליך האינטגרציה (כפי שקורה כאשר המדינות מנהלות משא ומתן ישיר ביניהן). יתרונם של המוסדות הללו גורם להרחבה עקבית של תחומי הסמכות שלהם. המוסדות הללו גם מסייעים להגדיר מחדש את הפתרונות לסכסוכים בין המדינות, על ידי הוספת נושאי מיקוח שאינם קשורים לסכסוך או על ידי הצעת פשרות באופן ישיר.
בתחום הכלכלה

בתחום הכלכלה, אפקט הגלישה מתאר אירועים כלכליים ופוליטיים שאירעו בהקשר מסוים, בשל אירוע אחר שעל פניו התרחש בהקשר אחר לחלוטין. לפעילות כלכלית כלשהי עשויות להיות השפעות חיצוניות לא-כספיות על מי שאינם משתתפים בפעילות כלל. כך למשל, ההשקעה הכלכלית של שכן אחד בטיפוח חצר ביתו עשויה להשפיע על בריאותם והנאתם של שכניו. באופן דומה, בריתות פוליטיות שנכרתו בין מדינה כלשהי לשכנותיה, עשויות להביא לסחר מוגבר בין המדינות הללו וליצור תועלת כלכלית, למרות שתועלת זו לא הייתה מטרת הבריתות.
בתחום הפסיכולוגיה

במחקר על אודות מורכבות התפישה העצמית, השתמשה פטרישיה לינוויל במושג "אפקט הגלישה" לתיאור ההשפעה ההדדית שישנה בין תחומים שונים בתפישת העצמי של הפרט. לינוויל הבחינה בין "מושג עצמי פשוט" לבין "מושג עצמי מורכב". בעלי "מושג עצמי פשוט" נוטים לייחס לעצמם את אותן תכונות בשעה שהם חושבים על עצמם בהקשרים תפקודיים שונים (למשל, מייחסים לעצמם תכונות של רגישות ואמפתיה הן כבעלי מקצוע, הן כבני זוג והן כחברים), ואילו בעלי "מושג עצמי מורכב" נוטים לייחס לעצמם תכונות שונות כאשר הם חושבים על עצמם בהקשרים תפקודיים שונים (למשל, מייחסים לעצמם רצינות כבעלי מקצוע, ותרנות כבני זוג וחוש הומור מפותח כחברים). טענתה של לינוויל הייתה, אם כן, שבעלי מושג עצמי פשוט יתקשו יותר מבעלי מושג עצמי מורכב להתמודד עם חוויות שליליות, משום שפגיעה בתפישת העצמי שלהם תשפיע על תחומי חיים רבים יותר (למשל, גם על התפקוד המקצועי, גם על הזוגי וגם על החברתי). לתיאור ההשפעה שיש לתחומים שונים אלה זה על זה נבחר הכינוי "אפקט הגלישה", משום שלאנשים בעלי מושג עצמי פשוט, רגשות הנוגעים להיבט מסוים של העצמי עשויים "לגלוש" ולהשפיע על היבטים אחרים.
הערות שוליים

↑  Haas, Ernst B. "International Integration: The European and the Universal Process". International Organization. Cambridge Journals (1961).  15 (3): 366–392
↑  Haas, Ernst B. "The uniting of Europe: Political, economic and social forces, 1950–1957." London: Stevens & Sons (1958).
↑  Lindberg, Leon N. "The political dynamics of European economic integration." Debates on European integration. A reader (1963): 117-133
↑  Linville, Patricia W. "Self-complexity and affective extremity: Don't put all of your eggs in one cognitive basket." Social cognition 3.1 (1985): 94-120.
| --- | --- |
בקרת זהויות :  GND: 4225795-5
אפקט דומינו (חידה)

אפקט דומינו (ביפנית: 波及効果 הקיו קוקה) היא סוג של חידת היגיון שפורסמה על ידי ההוצאה לאור ניקולי. נכון לשנת 2007, ניקולי פרסמה שתי חוברות המכילות חידות אפקט דומינו בלבד. השנייה פורסמה ב-4 באוקטובר 2007.
חוקים

המשחק מתבצע על גבי טבלה מרובעת המחולקת לפוליאומינויים. על השחקן להציב מספר בכל תא בטבלה - חלקם יכולים להגיע כנתונים - על פי הכללים הבאים:
בכל פוליאומינו צריכים להופיע כל המספרים מ-1 ועד למספר השווה למספר התאים בפוליאומינו.
אם שני מספרים זהים מופיעים באותו הטור או אותה השורה, צריכים להפריד ביניהם לפחות אותו מספר של תאים אחרים. לדוגמה, לשני תאים עם המספר 1 אסור להיות סמוכים (במאונך או במאוזן), אך יכולים להיות באותו טור או באותה שורה בתנאי שלפחות תא אחד מפריד ביניהם. בין שני תאים עם המספר 3 הנמצאים באותו טור או אותה שורה, חייבים להפריד לפחות שלושה תאים בעלי מספר שונה, וכן הלאה.
שיטות פתרון

ישנן כמה נקודות שעבודה על פיהן יכולה להאיץ את הפתרון:
במונומינו, פוליאומינו בגודל תא אחד, חייב להיות המספר 1.
שלילת מספרים שלא יכולים להופיע בתא מסוים כמו בסודוקו.
חיפוש פוליאומינויים שכמעט התמלאו.
היסטוריה

אפקט דומינו היא חידה מקורית של ניקולי; החידה הופיעה לראשונה בכתב העת Puzzle Communication Nikoli בגיליון 73 (מאי 1998).
ראו גם

רשימת החידות של ניקולי
אניל קאפור

| --- | --- |

 לידה:  24 בדצמבר 1956  (בן 67) מומבאי, הודו 
 מדינה:  הודו 
 תקופת הפעילות:  מ-1977
 מקום לימודים:  Mithibai College  Our Lady of Perpetual Succour High School 
 בן או בת זוג:  סוניטה קאפור (19 במאי 1984–?) 
 צאצאים:  ריאה קאפור, סונאם קאפור, Harshvardhan Kapoor 
 פרסים והוקרה:  פרס פילמפייר לשחקן הטוב ביותר (1989)  פרס הקולנוע הלאומי ההודי לשחקן הטוב ביותר (2001) 
 פרופיל ב-IMDb
 
אניל קאפור (באנגלית: Anil Kapoor; נולד ב-24 בדצמבר 1956) הוא שחקן ומפיק קולנוע הודי. ידוע בזכות הופעתו כמנחה השעשועון בסרט "נער החידות ממומביי".
ביוגרפיה

קאפור נולד למשפחה הודית דוברת פונג'אבי בפרבר טליק נגר שבבומביי. קאפור הוא בנם של נירמאל קאפור ומפיק הקולנוע הבוליוודי סורינדר קאפור. אחיו הבכור בוני קאפור הוא מפיק סרטים בבוליווד ואחיו הצעיר סנג'יי קאפור הוא שחקן.
קאפור למד במכללת סט. קסאווייר. כנער היה חובב סרטים הודים והושפע בעיקר מגדול שחקני הודו ראג' קאפור.
קריירה קולנועית > קריירה בבוליווד

קאפור התפרסם לראשונה בתעשיית הסרטים המקומית בהודו בסרט "מאשאל" שזיכה אותו בפרס שחקן המשנה הטוב ביותר של האקדמיה ההודית המקבילה לפרס אוסקר.
זכה בפרס השחקן הטוב ביותר של הטקס בשנת 1987 על תפקידו בתור חייל המגויס לצבא ההודי בסרט "טיזאב".
ב-1989 שיחק בסרט "הציפור" שהיה לבחירה הרשמית של האקדמיה ההודית לאוסקר.
בתחילת שנות ה-90 התפרסם בסרטים "רגעים", הנחשב לאחד הסרטים המצליחים ביותר מחוץ להודו, "בן" בתפקיד לצידה של מדהורי דיקסיט עליו זכה קאפור בפרס האקדמיה ההודית השלישי שלו, "1942:סיפור אהבה" ו"שלושה פסלים" בו שיתף פעולה עם השחקן שאהרוח' ח'אן.
בשנת 1998 זכה בפרס פילמפייר לשחקן הטוב ביותר מטעם מבקרי הקולנוע בהודו על הופעתו בסרט "וירסאט".
ב-1999 זכה בפעם השנייה בקריירה שלו בפרס שחקן המשנה הטוב ביותר של האקדמיה ההודית על תפקיד המפיק המוזיקלי ויקראנט בדרמה המוזיקלית "בקצב הצלילים" ושיחק בקומדיה "ביבי מס'1".
בשנת 2000 זכה בפרס השחקן הטוב ביותר של טקס הסרטים הרשמי של הודו בזכות תפקידו בתור בסרט "קריאה".
ב-2005 הופיע בקומדיה המצליחה "אין כניסה" ובדרמה "לא נאמנה".
ב-2007 השתתף בדרמה הרומנטית "הצדעה לאהבה" ובקומדיית הפשע "ברוך הבא".
מלבד משחק קאפור התעסק גם בהפקה קולנועית, הפיק ב-2010 ביחד עם בתו ריאה את הסרט "עיישה" בו כיכבה בתו סונאם ואת הסרטים "גאנדי, אבא שלי" ו"אין בעיה".
בשנת 2023 כיכב בסדרת מותחן הריגול "מנהל הלילה", רימייק הודי לסדרה הבריטית "מנהל הלילה" שאף היא מבוססת על רומן באותו שם מאת ג'ון לה קארה משנת 1993.
בשנת 2024 כיכב במותחן הפעולה "Savi" המהווה עיבוד הודי לסרט הצרפתי "Pour elle" משנת 2008.
קריירה קולנועית > המעבר להוליווד

בשנת 2008 זכה קאפור לראשונה לפרסום עולמי בזכות הופעתו כפרם קומאר מנחה השעשועון "מי רוצה להיות מיליונר?" בסרטו המצליח של דני בויל "נער החידות ממומביי", הסרט היה לסרטו הראשון של קאפור בשפה האנגלית.
התפקיד פרץ את דרכו של קאפור לתעשייה בהוליווד וזימן לו את תפקיד נשיא קמיסטן עומר חסן בעונה השמינית של סדרת הפעולה המפורסמת " 24".
חיים אישיים

נשוי לסוניטה קאפור ואב לשלושה ילדים, בן ושתי בנות, שחקנית הקולנוע סונאם קאפור והמפיקה ריאה קאפור.
פילמוגרפיה

מאשאל (1984)
מרי יאנג (1985)
טיזאב (1988)
אשוור (1988)
ציפור (1989)
רגעים (1991)
בן (1992)
1942:סיפור אהבה (1994)
שלושה פסלים (1995)
וירסאט (1997)
בן (1992)
ביבי מס'1 (1999)
מאן (1995)
בקצב הצלילים (1999)
בן (1992)
קריאה (2000)
לאג'ה (2001)
נאייאק: הגיבור האמיתי (2001)
יחסים (2002)
תשוקה (2003)
הנוסע (2004)
לא נאמנה (2005)
אין כניסה (2005)
שוקולד: סודות עמוקים ואפלים (2005)
אתה משגע אותי (2006)
לפחד זה הכרחי (2006)
הצדעה לאהבה (2007)
ברוך הבא (2007)
שחור ולבן (2008)
מרוץ (2008)
סגנון (2008)
נער החידות ממומביי (2008)
יובראג' (2008)
קיצור דרך (2009)
מבוקש (2009)
אין בעיה (2010)
כוח (2011)
משימה בלתי אפשרית 4 (2011)
מרוץ 2 (2011)
קשיאפ נגד קאפור (2020)
פושקר (2022)
Animal ‏ (2023)
Fighter ‏(2024)
Savi ‏(2024)